wannaphong/clean_thaiwikipedia huggingface dataset:
# .fm
.fm เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศไมโครนีเชีย เริ่มใช้ครั้งแรกเมื่อ พ.ศ. 2538 บุคคลหรือหน่วยงานใด ๆ สามารถจดทะเบียนได้ในโดเมนระดับที่สอง

ชื่อโดเมน .fm นั้นไปตรงกับชื่อของวิทยุระบบเอฟเอ็ม (FM) หรือในอีกแง่หนึ่งคือ อักษรย่อ FM สามารถสื่อความหมายเกี่ยวกับวิทยุหรือสถานีวิทยุ ทำให้โดเมน .fm ได้รับความนิยมนอกประเทศไมโครนีเชีย ในการใช้กับเว็บไซต์ของสถานีวิทยุอินเทอร์เน็ต (ทั้งสถานีวิทยุแบบออกอากาศสดทางออนไลน์เพียงอย่างเดียวโดยไม่มีคลื่นวิทยุ และสถานีวิทยุที่มีทั้งคลื่นวิทยุเอฟเอ็มจริงและออกอากาศออนไลน์) เว็บไซต์ที่ให้บริการเพลง เป็นต้น

ในวันที่ 29 มีนาคม 2561 โดเมน .fm ได้เริ่มอนุญาตการจดทะเบียนชื่อโดเมนเนมแบบมีอีโมจิ
# กลีเซอ 581
กลีเซอ 581 (กฺลี-เสอะ) เป็นดาวแคระแดงในกลุ่มดาวคันชั่ง อยู่ห่างจากโลก 20.3 ปีแสง มีชนิดสเปกตรัมเป็น M3V ดาวดวงนี้จัดเป็นดาวแปรแสงชนิด เอชโอ คันชั่ง ค้นพบเป็นครั้งแรกโดย ฟรีดริช วิลเฮ็ล์ม อาร์เกอลันเดอร์ ในปี ค.ศ. 1863 และตีพิมพ์ลงในแค็ตตาล็อกดาว บ็อนเนอร์ดวร์ชมุสเทอรุง ในชื่อ บีดี-07° 4003

thumb|left|200px|กลีเซอ 581 เมื่อเปรียบเทียบกับดวงอาทิตย์ของเรา
thumb|left|200px|ดาวเคราะห์ของกลีเซอ 581
กลีเซอ 581 มีมวลประมาณหนึ่งในสามของดวงอาทิตย์ของเรา และเชื่อว่ามีดาวเคราะห์อย่างน้อย 3 ดวงโคจรอยู่รอบๆ ดวงแรกคือ กลีเซอ 581 บี มีขนาดใกล้เคียงกับดาวเนปจูน ค้นพบในปี พ.ศ. 2549 ดวงที่สองคือ กลีเซอ 581 ซี มีขนาด 1.5 เท่าของโลก ค้นพบในปี พ.ศ. 2550The HARPS search for southern extra-solar planets XI. An habitable super-Earth (5 M⊕) in a 3-planet system มีความเป็นไปได้ว่าจะเป็นดาวเคราะห์นอกระบบหินแข็งดวงแรก นอกจากนี้ยังมีข้อมูลอีกว่ามีความเป็นไปได้ที่จะมีดาวเคราะห์ดวงที่สาม กลีเซอ 581 ดี ซึ่งมีมวลประมาณ 8 เท่าของโลกและมีคาบการโคจร 84 วัน
# วิสกี้
วิสกี้ (อังกฤษแบบสก๊อต: whisky/ อังกฤษแบบไอริช: whiskey) หมายถึงเครื่องดื่มแอลกอฮอล์หลายชนิด ที่กลั่นจากธัญพืชซึ่งหมักเอาไว้ แล้วเก็บรักษาไว้ในถังไม้ (ปกติจะเป็นถังไม้โอ๊ก) เป็นเวลานานหลายปี ยกเว้นวิสกี้ที่ทำจากข้าวโพดในสหรัฐอเมริกาที่ไม่จำเป็นต้องเก็บรักษาดังกล่าว ธัญพืชที่ใช้ทำวิสกี้มีทั้ง ข้าวบาร์เลย์ ข้าวมอลต์ ข้าวไรย์ ข้าวสาลี และข้าวโพด เป็นต้น

ต้นกำเนิดของวิสกี้ นักประวัติศาสตร์ยังไม่สามารถพิสูจน์ได้เลยว่ามาจากประเทศสกอตแลนด์, ไอร์แลนด์ หรือ ตะวันออกกลาง

 การทำวิสกี้ 
 Malting เป็นขั้นตอนที่นำเมล็ดข้าว เช่น ข้าวบาร์เลย์มาทำให้ได้เป็นข้าวมอลท์ (Malt) จะเรียกว่า บาร์เลย์มอลท์ <Malted Barley>
 Mashing เป็นขั้นตอนที่นำข้าวมอลท์ที่ได้มาบดให้ละเอียดและละลายต้มกับน้ำ ซึ่งสารละลายที่ได้ในขั้นตอนนี้เรียกว่า วอร์ต <Wort>
 Fenmenting เป็นขั้นตอนที่เติมเชื่อยีสต์ ลงในสารละลาย ปล่อยให้เกิดการหมักเพื่อให้ได้แอลกอฮอล์เกิดขึ้น
 Distilling กลั่นให้ได้วิสกี้ที่ต้องการ
 Maturing นำวิสกี้มาบ่มต่อในถังไม้โอ๊คให้มีรสชาติดีขึ้น

 ประเภทของวิสกี้ 
 สก๊อตวิสกี้ ผลิตจากประเทศสกอตแลนด์ เป็นวิสกี้ที่นิยมดื่มกันมากที่สุด
 วิสกี้อเมริกัน ผลิตจากสหรัฐอเมริกา สามารถแยกเป็น เช่น เบอร์เบิ้นวิสกี้ วิสกี้ไรย์
 ไอริชวิสกี้ ผลิตจากประเทศไอร์แลนด์ 
 วิสกี้แคนาดา ผลิตจากประเทศแคนาดา
 วิสกี้เวลส์ ผลิตจากประเทศเวลส์
 วิสกี้ญี่ปุ่น ผลิตจากประเทศญี่ปุ่น

 แหล่งข้อมูลอื่น 

 
ว
# แม่น้ำหอม
แม่น้ำหอม  หรือ แม่น้ำฮวาง) เป็นแม่น้ำที่ไหลผ่านเมืองเว้ ประเทศเวียดนาม ชื่อของแม่น้ำมีที่มาจากในฤดูใบไม้ร่วง ดอกไม้จากสวนผลไม้บนต้นน้ำจะร่วงโรยลงในแม่น้ำ ทำให้แม่น้ำมีกลิ่นหอม
# ฮอยอัน
ฮอยอัน หรือ โห่ยอาน  เป็นเมืองริมฝั่งทะเลจีนใต้ทางตอนกลางของประเทศเวียดนาม ตั้งอยู่ในเขตจังหวัดกว๋างนาม มีประชากรอาศัยอยู่ราว 80,000 คน ในอดีตเคยเป็นเมืองท่าที่ใหญ่ที่สุดในภูมิภาคเอเชียตะวันออกเฉียงใต้

ในสมัยของอาณาจักรจามปา บริเวณนี้เคยเป็นเมืองท่าบนปากแม่น้ำทูโบ่น ซึ่งมีชื่อว่า ไฮโฟ โดยเป็นศูนย์กลางทางการค้าในช่วงคริสต์ศตวรรษที่ 16-17 มีชาวต่างชาติมาตั้งถิ่นฐานและค้าขายในเมืองนี้เป็นจำนวนมาก ทั้งชาวจีน ญี่ปุ่น ดัตช์ และอินเดีย เดิมทีเมืองนี้ถูกแบ่งออกเป็นสองฝั่งโดยมีคลองสายหนึ่งคั่นอยู่กลางเมือง มีสะพานญี่ปุ่นทอดข้ามคลองเพื่อกั้นแบ่งเขตชุมชนของชาวญี่ปุ่นที่อีกฝั่งหนึ่งของคลอง ตัวสะพานสร้างโดยชาวญี่ปุ่น มีลักษณะสถาปัตยกรรมเป็นเอกลักษณ์เฉพาะตัว

thumb|left|อาคารทรงซิโนโปรตุกีส กับการทาสีเหลืองทุกอาคารในเมืองเก่าฮอยอัน เป็นหนึ่งเอกลักษณ์ที่สำคัญของเมือง

ใน ค.ศ. 1999 องค์การยูเนสโกได้ขึ้นทะเบียนเขตเมืองเก่าของฮอยอันให้เป็นแหล่งมรดกโลก ด้วยเหตุผลว่าเป็นตัวอย่างของเมืองท่าในเอเชียตะวันออกเฉียงใต้ในสมัยคริสต์ศตวรรษที่ 15-19 ที่มีการผสมผสานศิลปะและสถาปัตยกรรมทั้งของท้องถิ่นและของต่างชาติไว้ได้อย่างมีเอกลักษณ์ และอาคารต่าง ๆ ภายในเมืองได้รับการอนุรักษ์ให้อยู่ในสภาพเดิมไว้ได้เป็นอย่างดี

ทุกวันนี้ ฮอยอันมีนักท่องเที่ยวเข้ามาเยือนเป็นจำนวนมาก ผู้มาเยือนมักมาเยี่ยมชมร้านค้าขายผลงานทางศิลปะและหัตถกรรม ริมฝั่งแม่น้ำมีอินเทอร์เน็ตคาเฟ่ บาร์ และร้านอาหารเปิดเรียงรายอยู่มากมายซึ่งดึงดูดนักท่องเที่ยวให้เข้าใช้บริการ โดยเฉพาะนักท่องเที่ยวชาวตะวันตกที่มีอยู่มากมาย

 มรดกโลก 
เมืองฮอยอันได้รับการขึ้นทะเบียนเป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 23 เมื่อปี พ.ศ. 2542 ที่เมืองมาร์ราเกช ประเทศโมร็อกโก ด้วยข้อกำหนดและหลักเกณฑ์ในการพิจารณา ดังนี้
 (ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
 (v) - เป็นตัวอย่างอันโดดเด่นของวัฒนธรรมมนุษย์ ขนบธรรมเนียมประเพณีแห่งสถาปัตยกรรม วิธีการก่อสร้าง หรือการตั้งถิ่นฐานของมนุษย์ ซึ่งเสื่อมสลายได้ง่ายจากผลกระทบจากการเปลี่ยนแปลงทางสังคมและวัฒนธรรมตามกาลเวลา

 แหล่งข้อมูลอื่น 

 Hoi An Ancient Town จากยูเนสโก 
 Hoi An World Heritage - เว็บไซต์ของรัฐบาลพร้อมข้อมูลการท่องเที่ยว
# อามามิ ซาสุเกะ
อามามิ ซาสุเกะ เป็นตัวละครจากเรื่องฮาเล็มบีท จังหวะคนจริง

อามามิ ซาสุเกะ นักกีฬาบาสเกตบอลสังกัดทีมคานาซาวะ คิตะ เบอร์ 9 มีความมั่นใจในตนเอง ทั้งในเรื่องฝีมือบาสเกตบอล และนิสัย ตามแบบฉบับเด็กที่เติบโตในต่างประเทศ มีลักษณะเด่น ที่ชอบกินป๊อกกี้ตลอดเวลา(เหมือนคาบบุหรี่ในปาก)มีความสามารถแบบเดียวกับนารุเซะ คือสามารถทำแอร์วอล์กได้ จึงถือเป็นคู่แข่งคนสำคัญของนารุเซะ ในภาคอินเตอร์ไฮ
# ห้าราชวงศ์และสิบอาณาจักร
ห้าราชวงศ์และสิบอาณาจักร  เป็นยุคหนึ่งในประวัติศาสตร์จีนช่วงคริสต์ศตวรรษที่ 10 ซึ่งรัฐห้ารัฐผลัดกันครองอำนาจในภาคกลาง เกิดเป็นห้าราชวงศ์ ส่วนท้องที่อื่น ๆ โดยเฉพาะจีนใต้ ก็เกิดอาณาจักรน้อยใหญ่ตั้งตนเป็นอิสระขึ้นถึงสิบอาณาจักรนำไปสู่ความวุ่นวายทางการเมือง แต่ก็นับเป็นสมัยสุดท้ายที่จักรวรรดิจีนแตกแยกออกเป็นหมู่เป็นเหล่าเช่นนี้ Dudbridge actually quotes Reischauer's ''Ennin's Travels.

ยุคสมัยดังกล่าวเกิดขึ้นเมื่อราชวงศ์ถังล่มสลายลงใน ค.ศ. 907 และสิ้นสุดลงเมื่อราชวงศ์ซ่งก่อตั้งขึ้นใน ค.ศ. 960 กินเวลากว่า 50 ปี อาณาจักรที่ตั้งตนต่าง ๆ นี้เดิมเป็นราชอาณาจักรอิสระมาก่อนแล้ว ครั้นราชวงศ์ถังถึงจุดจบ ผู้ปกครองอาณาจักรดังกล่าวก็พากันประกาศตนเป็นจักรพรรดิ จึงเกิดสงครามเพื่อชิงอำนาจกันเป็นจักรพรรดิที่ชอบธรรมแต่ผู้เดียว อย่างไรก็ดี แม้จะถือกันว่า ยุคนี้ยุติลงด้วยการตั้งราชวงศ์ซ่งเมื่อ ค.ศ. 960 แต่กว่าจะปราบปรามฮั่นเหนือ (北漢) อาณาจักรสุดท้ายในหมู่ห้าราชวงศ์และสิบอาณาจักร ได้ก็ล่วงสู่ ค.ศ. 979 แล้ว

อาณาจักรต่าง ๆ
ห้าราชวงศ์

ราชวงศ์ทั้งห้า ซึ่งเรียกว่า อู่ไต้ (五代) นั้น ประกอบด้วย

 เหลียงยุคหลัง (後梁) ก่อตั้งเมื่อ 1 มิถุนายน ค.ศ. 907 สิ้นสุดลงใน ค.ศ. 923
 ถังยุคหลัง (後唐) ดำรงอยู่ตั้งแต่ ค.ศ. 923–936
 จิ้นยุคหลัง (後晉) ดำรงอยู่ตั้งแต่ ค.ศ. 936–947
 ฮั่นยุคหลัง (後漢) ดำรงอยู่ตั้งแต่ ค.ศ. 947–951 หรือ 979)
 โจวยุคหลัง (後周) ดำรงอยู่ตั้งแต่ ค.ศ. 951–960

สิบอาณาจักร

อาณาจักรทั้งสิบ ซึ่งเรียกว่า ฉือกั๋ว (十國) นั้น ประกอบด้วย

 อู๋ใต้ (南吳) ดำรงอยู่ตั้งแต่ ค.ศ. 907–937
 อู๋เยฺว่ (吳越) ดำรงอยู่ตั้งแต่ ค.ศ. 907–978
 หมิ่น (閩) ดำรงอยู่ตั้งแต่ ค.ศ. 909–945
 ฉู่ใต้ (南楚) ดำรงอยู่ตั้งแต่ ค.ศ. 907–951
 ฮั่นใต้ (南漢) ดำรงอยู่ตั้งแต่ ค.ศ. 917–971
 ฉู่เดิม (前蜀) ดำรงอยู่ตั้งแต่ ค.ศ. 907–925
 ฉู่ยุคหลัง (後蜀) ดำรงอยู่ตั้งแต่ ค.ศ. 934–965
 จิงหนาน (荊南) ดำรงอยู่ตั้งแต่ ค.ศ. 924–963
 ถังใต้ (南唐) ดำรงอยู่ตั้งแต่ ค.ศ. 937–975
 ฮั่นเหนือ (北漢) ดำรงอยู่ตั้งแต่ ค.ศ. 951–979
# บัสเตอร์กันดั้ม
GAT-X103 บัสเตอร์กันดั้ม  เป็นโมบิลสูทซึ่งมีบทบาทสำคัญในการ์ตูนญี่ปุ่น อนิเมะ โมบิลสูทกันดั้มซี้ด ออกแบบโดย จุนอิจิ อะคุทสึ

บัสเตอร์กันดั้มเป็นหนึ่งในGAT-X ซีรีส์ทั้งห้าที่พันธมิตรโลกพัฒนาขึ้นมาเพื่อตอบโต้โมบิลสูท ของ ซาฟท์ ซึ่งโมบิลสูททั้งห้านั้นล้วนแต่ใช้เทคโนโลยีใหม่นั่นคือเกราะ เฟสชิฟท์อาเมอร์(Phase Shift Armor) ซึ่งนิยมเรียกสั้นๆว่า PS เมื่อเปิดใช้งาน เกราะเฟสชิฟท์จะสร้างสนามพลังคลุมตัวเกราะไว้ ทำให้การโจมตีด้วยอาวุธที่ไม่ใช่บีมแทบจะไม่มีผลกับกันดั้ม แต่เนื่องจากกันดั้มต้องใช้แบ็ตเตอรีเป็นแหล่งพลังงานเพื่อให้ใช้งานในสนามรบที่มีนิวตรอนแจมเมอร์ได้จึงใช้เกราะเฟสชิฟท์ได้ในเวลาจำกัดเท่านั้น เมื่อปิดเฟสชิฟท์ เกราะของกันดั้มก็จะกลายเป็นสีเทา

 บทบาท 
บัสเตอร์กันดั้มสร้างขึ้นมาโดยเน้นการยิงโจมตีระยะไกล มีอาวุธหลักเป็นกันลันเชอร์ 350 มม.และไรเฟิลพลังงานสูง ซึ่งทั้งสองกระบอกสามารถนำมาประกอบกันเพื่อเพิ่มพลังทำลายและระยะยิงได้ ที่ไหล่ทั้งสองข้างมีมิสไซล์ลันเชอร์แบบ6ลำกล้องอยู่แต่ไม่มีอาวุธระยะประชิดหรือโล่ โมบิลสูทของกลุ่มพันธมิตรโลก บัสเตอร์แด็กเกอร์เป็นแด็กเกอร์ซีรีส์ที่มีพื้นฐานมาจากบัสเตอร์กันดั้ม

บัสเตอร์กันดั้มถูกขโมยไปจากเฮลิโอโพลิสโดย ดิอัคก้า เอลส์แมน และได้เป็นโมบิลสูทประจำตัวของ ดิอัคก้า ในการต่อสู้ครั้งหนึ่ง บัสเตอร์กันดั้มได้รับความเสียหายทำให้ ดิอัคก้า ต้องยอมแพ้และถูกจับเป็นเชลย เมื่อยานอาร์คแองเจิ้ลได้หันไปเข้ากับอาณาจักรออร์บที่โดนพันธมิตรโลกโจมตี ดิอัคก้าจึงใช้บัสเตอร์กันดั้มร่วมต่อสู้กับอาณาจักรออร์บแทน บัสเตอร์กันดั้มได้รับความเสียหายอย่างหนักจากการต่อสู้กับ ZGMF-X13A โปรวิเดนซ์กันดั้มของราอู เลอ ครูเซ่ ในการต่อสู้ที่ยาคินดูเอ้ ในฉบับตัดต่อใหม่ของกันดั้มซี้ด ดิอัคก้าได้ใช้บัสเตอร์กันดั้มทำลาย GAT-X370 เรดเดอร์กันดั้มแทนที่จะเป็น ดูเอลกันดั้มเหมือนในฉบับดั้งเดิม

 รูปแบบอื่นๆ 
 เวอร์เดบัสเตอร์ 
ในเนื้อเรื่องของ กันดั้มซี้ด C.E.73 สตาร์เกเซอร์ ได้เปิดเผยว่ากลุ่มพันธมิตรโลกยังมีบัสเตอร์กันดั้มเครื่องอื่นอยู่อีก ซึ่งบริษัทแอ็คทายออนได้พัฒนาไปเป็น GAT-X103AP เวอร์เด้บัสเตอร์ เวอร์เด้บัสเตอร์มีกันลันเชอร์และบีมแคนน่อนพลังงานสูงติดตั้งตายตัวที่ไหล่ทั้งสองข้าง บีมไรเฟิลสองกระบอกที่เหน็บอยู่ตรงเอวใช้สามารถเอามาประกอบกันได้ทำให้มีพลังในการทำลายล้างที่สูงขึ้นและติดตั้งมีดดาบที่ปลายปืนสำหรับต่อสู้ในระยะประชิดรวมถึงติดตั้งมิซไซล์ลันเชอร์ที่เกราะตรงไหล่ด้วย เวอร์เดบัสเตอร์เป็นของสมาชิกหน่วยแฟนธอมเพน ชาม โคซา เวอร์เด้บัสเตอร์ถูกทำลายในภารกิจช่วงชิงสตาร์เกเซอร์โดย ชาม โคซา ได้ตั้งปณิธานไว้ว่า"จะกำจัดพวกโคอออิเดเตอร์ให้หมด"จึงได้ทำการยิงฐานที่มั่นของDSSDจนพลังงานของเวอร์เด้บัสเตอร์หมดเลยถูก UT-1D แอสเทรย์พลเรือนรุ่นเฉพาะ DSSD รุมยิงจนเวอร์เด้บัสเตอร์ระเบิดซึ่งก่อนตาย ชาม ได้ยิ้มเล็กน้อยเหมือนกับเป็นการบอกว่า ตนได้ทำตามปณิธานสำเร็จแล้วนั่นเอง

 LH-GAT-X103 เฮลบัสเตอร์กันดั้ม 
ปรากฏตัวใน โมบิลสูทกันดั้มซี้ด วีเอสแอสเทรย์ เฮลบัสเตอร์กันดั้มเป็นบัสเตอร์กันดั้มที่ได้รับการดัดแปลงโดยกองกำลังลึกลับ ไลบราเรียน โดยใช้ระบบสไตรเกอร์แพ็คเพื่อให้สามารถปฏิบัติการได้หลายรูปแบบ โดยปืนประกอบของบัสเตอร์จะติดไว้กับแบ็คแพ็คบัสเตอร์สไตรเกอร์ที่ถอดออกได้ ที่ฝาครอบของมิสไซล์พ็อดมีปืนวัลแคนต่อต้านอากาสยานเป็นอาวุธเสริม ระบบเซนเซอร์ของเฮลบัสเตอร์ได้รับการปรับปรุงประสิทธิภาพทำให้สามารถล็อกเป้าหมายได้อย่างรวดเร็ว จึงสามารถยิงโจมตีศัตรูเป็นจำนวนมากอย่างต่อเนื่องได้ เฮลบัสเตอร์ยังมีระบบพรางตัวมิราจคอลลอยด์ จึงสามารถลอบเข้าโจมตีศัตรูโดยไม่รู้ตัวได้
# สวนเสือศรีราชา
สวนเสือศรีราชา เป็นอดีตสวนสัตว์เอกชน อยู่ที่อำเภอศรีราชา จังหวัดชลบุรี โดยมีเสือเป็นหลักและมีฟาร์มจระเข้เป็นส่วนเสริม

 รายละเอียด 
จัดการดำเนินงาน เพื่อที่จะพัฒนาพันธุ์สัตว์ และแหล่งท่องเที่ยวเชิงอนุรักษ์ พัฒนาแหล่งท่องเที่ยวเชิงนันทนาการ และให้ความรู้กับนักท่องเที่ยว โดยสวนเสือศรีราชานั้นมีเสือโคร่งเบงกอล 200 กว่าตัว และจระเข้มีถึง 100,000 กว่าตัว เป็นฟาร์มจระเข้ขนาดกลาง  และมีสัตว์อื่น ๆ อีกเช่น วัลบี จระเข้ งูหลาม ลิงอุรังอุตัง กวางดาว อูฐ มีละครสัตว์ที่ทำด้วยไม้ล้วน ๆ เป็นละครสัตว์แห่งเดียวของประเทศไทย ยังมีการแสดงโชว์ช้าง และ โชว์จระเข้ พิพิธภัณฑ์ช้างเป็นสถานที่จัดแสดงช้างในประวัติศาสตร์แตั้งอยู่บริเวณภายในลานโชว์จระเข้ ในบริเวณของสวนเสือนี้มีการแสดงของผู้หญิงยืนสวมชุดขาวมีแมงป่องเกาะตามลำตัว คือ นางพญาแมงป่อง นอกจากนี้ยังมีการวิ่งแข่งหมู หมูคิดเลข อาคารลูกเสือโคร่งที่ดูดนมแม่หมู และ เทศกาลฟักไข่จระเข้

อินเทอร์เน็ตมีม
thumb|ที่จัดแสดงเสือ
ภาพถ่ายเสือเพศเมียให้นมกับลูกหมูในชุดเสือกับเรื่องแต่งเกี่ยวและสวนสัตว์ในรัฐแคลิฟอร์เนียที่กลายเป็นอินเทอร์เน็ตมีมนั้น ที่จริงเป็นภาพถ่ายที่สวนเสือศรีราชา

ข้อโต้แย้ง
thumb|150px|นักท่องเที่ยวให้นมเสือวัยรุ่นในสวนเสือศรีราชา
Animal Welfare Institute รายงานใน ค.ศ. 2004 ว่าสวนสัตว์นี้ใช้เสือและช้างในการแสดง เช่น ให้เสือกระโดข้ามวงแหวนไฟ เดินบนเชือกตึงสองอัน เดินชบวนรอบวงด้วยขาหลัง และขี่บนหลังม้า

สมาคมพิทักษ์สัตว์แห่งโลกรายงานใน ค.ศ. 2016 ว่าเสือเหล่านี้ 'ปรากฏอยู่ในสภาพที่ย่ำแย่ที่สุดจากการวิจัยของเราทั้งหมด'
# ไอร์แลนด์เหนือ
ไอร์แลนด์เหนือ 1 กันยายน 2565. หรือ นอร์เทิร์นไอร์แลนด์ ( ทวฌเชอรท์ เอรัน) คือ 1 ใน 4 ประเทศองค์ประกอบของสหราชอาณาจักรซึ่งประกอบด้วยอังกฤษ สกอตแลนด์ เวลส์ และไอร์แลนด์เหนือ ไอร์แลนด์เหนือตั้งอยู่บนเกาะไอร์แลนด์ทางทิศตะวันออกเฉียงเหนือ มีพรมแดนด้านตะวันตกและใต้ติดประเทศไอร์แลนด์ ทิศเหนือติดกับมหาสมุทรแอตแลนติก ทิศตะวันออกเฉียงเหนือติดกับช่องแคบเหนือ และทิศตะวันออกติดกับทะเลไอริช เมืองหลวงมีชื่อว่า เบลฟาสต์ ซึ่งมีประชากรประมาณ 333,000 คน

 การแบ่งเขตการปกครอง 
ระหว่างปี ค.ศ. 1921 ถึง ค.ศ. 1972 ไอร์แลนด์เหนือแบ่งเขตการปกครองออกเป็น 6 เทศมณฑล (counties) ได้แก่
 เทศมณฑลแอนทริม (County Antrim) 
 เทศมณฑลอาร์มา (County Armagh) 
 เทศมณฑลดาวน์ (County Down) 
 เทศมณฑลเฟอร์แมนา (County Fermanagh) 
 เทศมณฑลลันดันเดร์รี (County Londonderry) 
 เทศมณฑลทิโรน (County Tyrone)

แต่ในปัจจุบัน การแบ่งเขตการปกครองแบบเทศมณฑลไม่มีอำนาจในทางปกครองแล้ว เนื่องจากมีการแทนที่ด้วย เขต (district) ซึ่งมีทั้งหมด 26 เขต

 ประชากรศาสตร์ 

 ประชากร 

 ภาษา 

 ศาสนา 

 กีฬา 

 ฟุตบอล 

สมาคมฟุตบอลไอริช (IFA) เป็นหน่วยงานที่ดูแลฟุตบอลในไอร์แลนด์เหนือ เช่นเดียวกันกับนอร์เทิร์นไอร์แลนด์ฟุตบอลลีกที่ทำหน้าที่บริหารลีกในประเทศทั้งสามระดับและฟุตบอลลีกคัพ

การแข่งขันระดับสูงสุดในไอร์แลนด์เหนือคือเอ็นไอเอฟแอล พรีเมียร์ชิป และเอ็นไอเอฟแอล แชมเปียนชิป อย่างไรก็ตาม ผู้เล่นจากไอร์แลนด์เหนือส่วนใหญ่จะลงเล่นให้กับสโมสรในอังกฤษและสกอตแลนด์

สโมสรในเอ็นไอเอฟแอลเป็นสโมสรกึ่งอาชีพ และสโมสรในเอ็นไอเอฟแอล พรีเมียร์ชิป มีสิทธิ์เข้าร่วมแข่งขันยูฟ่าแชมเปียนส์ลีกและยูฟ่ายูโรปาลีก โดยที่แชมป์ลีกจะได้สิทธิ์เข้าร่วมแข่งขันในรอบคัดเลือกรอบที่สองของยูฟ่าแชมเปียนส์ลีก ส่วนสโมสรที่จบอันดับที่ 2 ในลีก สโมสรที่ชนะเพลย์ออฟยุโรป และแชมป์ไอริชคัพ จะได้สิทธิ์เข้าร่วมแข่งขันในรอบคัดเลือกรอบที่สองของยูฟ่ายูโรปาลีก ในประวัติศาสตร์ ไม่มีสโมสรใดเข้าถึงรอบแบ่งกลุ่มทั้งสองรายการ

แม้ว่าไอร์แลนด์เหนือจะมีประชากรน้อย แต่ทีมชาติเคยผ่านรอบคัดเลือกไปเล่นในรอบสุดท้ายของฟุตบอลโลกปี 1958, 1982 และ 1986 โดยเคยเข้าถึงรอบก่อนรองชนะเลิศในปี 1958 และ 1982 นอกจากนี้ ยังเคยผ่านเข้าสู่รอบแพ้คัดออกในฟุตบอลชิงแชมป์แห่งชาติยุโรป 2016
# ที่อยู่อีเมลใช้แล้วทิ้ง
ที่อยู่อีเมลใช้แล้วทิ้ง (ตัวย่อ: DEA)  หมายถึงบริการทางเลือกสำหรับแบ่งปันและจัดการที่อยู่อีเมล DEA มีจุดประสงค์เพื่อสร้างที่อยู่ติดต่อใหม่ที่ไม่ซ้ำกับใคร เพื่อใช้ในการสื่อสารระหว่างผู้ส่งและผู้รับ โดยที่หากในเวลาต่อมา ฝ่ายใดฝ่ายหนึ่งนำที่อยู่อีเมลนี้ไปใช้ในทางอันตรายหรือก่อกวน เจ้าของที่อยู่ดังกล่าว ก็สามารถยกเลิก (หรือทิ้ง) ที่อยู่นั้นได้อย่างง่ายดาย โดยไม่กระทบกับที่อยู่ติดต่ออื่น ๆ

ตัวอย่างของที่อยู่ใช้แล้วทิ้ง เช่น ContactName@YourName.Provider.com

ประโยชน์ของที่อยู่อีเมลใช้แล้วทิ้ง เช่น สำหรับใช้ป้องกันสแปม หรือเพื่อใช้สำหรับการติดต่อที่ต้องการความเป็นส่วนตัว อย่างไรก็ตามที่อยู่อีเมลใช้แล้วทิ้งอาจถูกใช้ในการส่งอีเมลในลักษณะจดหมายสนเท่ห์

 แหล่งข้อมูลอื่น 
 รายชื่อผู้ให้บริการที่อยู่อีเมลใช้แล้วทิ้ง  ที่ Dmoz
# ลูกกระสุนปืนใหญ่ของนิวตัน
ลูกกระสุนปืนใหญ่ของนิวตัน  เป็นการทดลองทางความคิดที่ ไอแซก นิวตัน ใช้ตั้งสมมติฐานว่า แรงของความโน้มถ่วงนั้นใช้ได้ทั่วไปและเป็นแรงสำคัญสำหรับการเคลื่อนที่ของดาวเคราะห์

 การทดลอง 

ในการทดลองนี้ นิวตันนึกภาพปืนใหญ่ตั้งอยู่บนยอดเขาที่สูงมาก

หากไม่มีแรงโน้มถ่วง ลูกกระสุนปืนใหญ่จะสามารถเคลื่อนที่ไปตามเส้นตรงออกไปจาก โลก ได้

ดังนั้น ตราบใดที่ยังมีแรงโน้มถ่วงกระทำต่อลูกกระสุนปืนใหญ่ กระสุนยังเคลื่อนที่ไปตามเส้นทางขึ้นอยู่กับความเร็วเริ่มต้นของมัน

 ถ้าอัตราเร็วต่ำ มันจะตกลงกลับมาบนผิวโลกง่าย ๆ (A และ B)
 ถ้าอัตราเร็วเท่ากับ ความเร็วโคจร เริ่มต้น มันจะเคลื่อนที่วนรอบโลกไปตามวงโคจรวงกลมซึ่งอยู่กับที่เหมือนกับ ดวงจันทร์ (C)
 ถ้าอัตราเร็วสูงกว่าความเร็วโคจร แต่ไม่สูงพอที่จะหลุดไปจากโลก (คือ ต่ำกว่า ความเร็วหลุดพ้น) มันจะยังคงเคลื่อนที่ไปรอบโลกตามวงโคจรรูปวงร (D)
 ถ้าอัตราเร็วสูงมาก มันจะหลุดไปจากโลก (E)

 แหล่งข้อมูลอื่น 
 Bucknell.edu - Astronomy 101 Specials: Newton's Cannonball and the Speed of Orbiting Objects
# วิงกันดั้ม
XXXG-01W วิงกันดั้ม(ญี่ปุ่น:ウイングガンダム  ;อังกฤษ:Wing Gundam) เป็นโมบิลสูทตัวเอกเครื่องแรกในการ์ตูนญี่ปุ่น อะนิเมะ บันทึกการยุทธ์บทใหม่ กันดั้มวิง  ออกแบบโดยคุนิโอะ โอคาวาระ

วิงกันดั้มเป็นหนึ่งในกันดั้มทั้งห้าเครื่องซึ่งมีต้นแบบมาจาก XXXG-00W0 วิงกันดั้มซีโร่ที่นักวิทยาศาสตร์ทั้งห้าซึ่งได้ร่วมกันพัฒนาเพื่อใช้ต่อสู้กับองค์กรลับ OZ (Organization of Zodiac) แต่เนื่องจากพลังในการต่อสู้ของวิงกันดั้มซีโร่นั้นสูงเกินไปจนเป็นอันตราย นักวิทยาศาสตร์ทั้งห้าจึงได้ยกเลิกแผนการสร้างวิงกันดั้มซีโร่และได้แยกย้ายกันไปสร้างกันดั้มของตัวเอง วิงกันดั้มได้รับการพัฒนาโดยด็อกเตอร์ Jและเป็นโมบิลสูทที่มีความคล้ายคลึงกับวิงกันดั้มซีโร่มากที่สุด

วิงกันดั้มสามารถแปลงร่างเป็นเบิร์ดโหมดเพื่อให้บินในชั้นบรรยากาศโลกได้ อาวุธหลักของวิงกันดั้มก็คือปืนบัสเตอร์ไรเฟิลซึ่งเป็นปืนลำแสงที่มีอานุภาพสูง แต่เนื่องจากใช้พลังงานมากจึงมีกระสุนพลังงานแค่สามนัดเท่านั้น อาวุธอื่นๆประกอบด้วยปืนวัลแคนต่อต้านอากาศยานติดหัว, ปืนอัตโนมัติที่หน้าอกและบีมเซเบอร์สำหรับต่อสู้ในระยะประชิด  รหัสที่ OZใช้เรียกวิงกันดั้มก็คือกันดั้ม 01

เนื้อเรื่องของภาคกันดั้มวิง เอนด์เลสวอลซ์ได้เปิดเผยว่าเดิมทีนั้นกลุ่มตระกูลบาร์ตันได้เตรียมใช้กันดั้มทั้งห้าในปฏิบัติการเมเทโอโดยใช้กันดั้มในการกวาดล้างกำลังของศัตรูที่ยังเหลืออยู่หลังจากทิ้งโคโลนีลงไปบนโลก แต่นักวิทยาศาสตร์ทั้งห้าไม่เห็นด้วยกับแผนการนี้จึงส่งกันดั้มไปยังโลกเพื่อต่อสู้กับ OZด้วยสงครามกองโจร โดยนักบินของวิงกันดั้มก็คือเด็กหนุ่มนิรนามผู้ใช้ชื่อฮีโร่ ยุยตามผู้นำโคโลนีซึ่งถูก OZลอบสังหาร ฮีโร่ได้ใช้งานวิงกันดั้มจนกระทั่งได้รับ OZ-13MS กันดั้มเอเปี้ยนจากเทรซ คุชรีนาด้า

วิงกันดั้มได้รับความเสียหายอย่างหนักถึงสามครั้งตลอดเนื้อเรื่องของกันดั้มวิง ซึ่งครั้งสุดท้ายนั้นเลดี้ อันได้ใช้วิงกันดั้มป้องกัน OZ-00MS2 ทอลกีสทูว์ของเทรซจากลำแสงของปราการอวกาศลิบร้า

แม้จะเนื้อเรื่องของทั้งสองภาคจะไม่มีความเกี่ยวข้องกัน แต่วิงกันดั้มยังได้ปรากฏตัวในตอนสุดท้ายของจีกันดั้มซึ่งเป็นภาคก่อนหน้าด้วย

หลังจากที่ภาคเอนด์เลสวอลซ์ออกฉาย ฮาจิเมะ คาโทกิก็ได้ออกแบบวิงกันดั้มใหม่อีกครั้งและเรียกว่ารุ่นแรกเริ่ม (early type)ให้มีรูปร่างที่ใกล้เคียงกับวิงกันดั้มซีโร่ในภาคเอนด์เลสวอลซ์มากกว่าเดิม และแก้ดีไซน์ส่วนแขนให้สามารถใช้เก็บกระสุนพลังงานสำรองได้
# .fo
.fo เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับหมู่เกาะแฟโร เริ่มใช้ครั้งแรกเมื่อ พ.ศ. 2536
# .gd
.gd เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเกรเนดา เริ่มใช้ครั้งแรกเมื่อ พ.ศ. 2535
# .ge
.ge เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศจอร์เจีย เริ่มใช้ครั้งแรกเมื่อ พ.ศ. 2535
# .gf
.gf เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเฟรนช์เกียนา เริ่มใช้ครั้งแรกเมื่อ พ.ศ. 2539
# .gi
.gi เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศยิบรอลตาร์ เริ่มใช้ครั้งแรกเมื่อ พ.ศ. 2538
# .gh
.gh เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศกานา เริ่มใช้ครั้งแรกเมื่อ พ.ศ. 2538
# .gn
.gn เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศกินี เริ่มใช้ครั้งแรกเมื่อ พ.ศ. 2537
# .gp
.gp เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับกัวเดอลุป เริ่มใช้ครั้งแรกเมื่อ พ.ศ. 2539
# .gm
.gm เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศแกมเบีย เริ่มใช้ครั้งแรกเมื่อ พ.ศ. 2540
# .gg
.gg เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับเกิร์นซีย์ เริ่มใช้ครั้งแรกเมื่อ พ.ศ. 2539 โดเมนนี้ดูแลโดย Island Networks ซึ่งเป็นผู้ดูแลโดเมน .je

 การใช้งานในวิดีโอเกม 
วิดีโอเกม สตรีมเมอร์ และการแข่งขันอีสปอร์ต หลายเว็บไซต์ก็ใช้โดเมนนี้เนื่องจาก "gg" เป็น ชื่อย่อทั่วไปที่ใช้ในวิดีโอเกมที่มีผู้เล่นหลายคน โดยเป็นคำย่อของวลี "เกมที่ดี " (good game) มักจะพูดเมื่อสิ้นสุดการแข่งขัน
# .gr
.gr เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศกรีซ เริ่มใช้ครั้งแรกเมื่อ พ.ศ. 2532
# .ga
.ga เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศกาบอง เริ่มใช้ครั้งแรกเมื่อ พ.ศ. 2537

ชื่อโดเมนระดับสอง
ชื่อโดเมนระดับสองที่ลงท้ายด้วย .ga มีดังนี้:
โดเมนจุดประสงค์หลัก.gouv.ga รัฐบาล.co.gaองค์กรเชิงพาณิชย์.edu.gaมหาวิทยาลัยและสถาบันการศึกษาอื่นๆ.univ.ga
# .gq
.gq เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอิเควทอเรียลกินี เริ่มใช้ครั้งแรกเมื่อ พ.ศ. 2540

Freenom ได้เป็นผู้จัดการการจดทะเบียนโดเมนเนมใน .gq ตั้งแต่วันที่ 1 ตุลาคม พ.ศ. 2557 และเริ่มเปิดให้สมัครจดทะเบียนโดเมนเนม .gq ได้ทั้งในแบบฟรี (โดเมนเนมฟรี) และแบบเสียค่าบริการ ตั้งแต่วันที่ 1 มกราคม พ.ศ. 2558
# .gl
.gl เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับกรีนแลนด์ เริ่มใช้ครั้งแรกเมื่อ พ.ศ. 2537

 โดเมนแฮ็ก 
บางครั้งชื่อโดเมนนำไปทำการตลาดเป็น "good luck", "graphics library" หรือ Gloucestershire.

ในเดือนธันวาคม ค.ศ. 2009 Google เปิดตัวบริการตัวทำยูอาร์แอลแบบสั้นโดยใช้โดเมนแฮ็ก goo.gl บริการนี้ปิดตัวลงในวันที่ 30 มีนาคม ค.ศ. 2019

 หยุดใช้งาน 
ในเดือนเมษายน ค.ศ. 2013 สำนักทะเบียนได้ระงับการแก้ไข thepiratebay.gl โดยสมัครใจฝ่ายเดียว ซึ่งตั้งใจให้เป็นชื่อโดเมนหลักสำหรับ The Pirate Bay เซิร์จเอนจินบิตทอร์เรนต์
# .gt
.gt เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศกัวเตมาลา เริ่มใช้ครั้งแรกเมื่อ พ.ศ. 2535
# .gw
.gw เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศกินิบิสเซา เริ่มใช้ครั้งแรกเมื่อ พ.ศ. 2540
# .hm
.hm เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับเกาะเฮิร์ดและหมู่เกาะแมกดอนัลด์ ซึ่งเป็นดินแดนของประเทศออสเตรเลีย เริ่มใช้ครั้งแรกเมื่อ พ.ศ. 2540 หมู่เกาะนี้ไม่มีประชากรอาศัยอยู่ และไม่มีเครือข่ายอินเทอร์เน็ต 

ปัจจุบันยังคงมีการใช้งานโดเมน .hm อยู่ และมีบริษัทในออสเตรเลียที่ทำหน้าที่รับจดทะเบียนโดเมนเนมใหม่ใน .hm

อย่างไรก็ตามแม้เกาะเฮิร์ดและหมู่เกาะแมกดอนัลด์จะมีโดเมน .hm แต่เว็บไซต์ทางการของเกาะเฮิร์ดและหมู่เกาะแมกดอนัลด์ที่ทางการออสเตรเลียจัดทำขึ้นกลับใช้ .aq ของแอนตาร์กติกา คือ http://www.heardisland.aq
# .gy
.gy เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศกายอานา เริ่มใช้ครั้งแรกเมื่อ พ.ศ. 2537
# .gu
.gu เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับกวม เริ่มใช้ครั้งแรกเมื่อ พ.ศ. 2537
# .hn
.hn เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศฮอนดูรัส เริ่มใช้ครั้งแรกเมื่อ พ.ศ. 2536
# .hr
.hr เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศโครเอเชีย เริ่มใช้ครั้งแรกเมื่อ พ.ศ. 2536
# .ht
.ht เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเฮติ เริ่มใช้ครั้งแรกเมื่อ พ.ศ. 2540
# .ie
.ie เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศไอร์แลนด์ เริ่มใช้ครั้งแรกเมื่อ พ.ศ. 2531
# .iq
.iq เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอิรัก เริ่มใช้ครั้งแรกเมื่อ พ.ศ. 2540
# .io
.io เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับบริติชอินเดียนโอเชียนเทร์ริทอรี เริ่มใช้ครั้งแรกเมื่อ พ.ศ. 2540
# .im
.im เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับเกาะแมน (Isle of Man) เริ่มใช้ครั้งแรกเมื่อ พ.ศ. 2542
# .is
.is เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศไอซ์แลนด์ เริ่มใช้ครั้งแรกเมื่อ พ.ศ. 2530
# .it
.it เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอิตาลี เริ่มใช้ครั้งแรกเมื่อ พ.ศ. 2530
# .je
.je เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับเจอร์ซีย์ เริ่มใช้ครั้งแรกเมื่อ พ.ศ. 2539
# .jo
.jo เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศจอร์แดน เริ่มใช้ครั้งแรกเมื่อ พ.ศ. 2537
# .jm
.jm เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศจาไมกา เริ่มใช้ครั้งแรกเมื่อ พ.ศ. 2534
# .hu
.hu เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศฮังการี
# .ir
.ir เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอิหร่าน เริ่มใช้ครั้งแรกเมื่อ พ.ศ. 2537
# .il
.il เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอิสราเอล เริ่มใช้ครั้งแรกเมื่อ พ.ศ. 2528 ดูแลโดยสมาคมอินเทอร์เน็ตแห่งอิสราเอล อิสราเอลเป็นประเทศที่สามที่ได้จดทะเบียนโดเมนอินเทอร์เน็ตต่อจากสหรัฐอเมริกาและสหราชอาณาจักร ที่ได้จดทะเบียนในปีเดียวกัน

 โดเมนระดับที่สอง 
 ac.il หน่วยงานการศึกษา
 co.il หน่วยงานการค้า
 org.il หน่วยงานไม่แสวงผลกำไร
 net.il ผู้ให้บริการอินเทอร์เน็ต
 k12.il โรงเรียน
 gov.il หน่วยงานรัฐบาล
 muni.il หน่วยงานเทศบาล
 idf.il หน่วยงานทหาร
# .gs
.gs เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับเกาะเซาท์จอร์เจียและหมู่เกาะเซาท์แซนวิช เริ่มใช้ครั้งแรกเมื่อ พ.ศ. 2540

.gs เป็นโดเมนทั่วไปสำหรับบริการยูอาร์แอลแบบสั้นหรือยูอาร์แอลแบบสั้นทั่วไป ดังตัวอย่างข้างล่าง:

 brook.gs (Brookings Institution)
 redwn.gs (Detroit Red Wings)
 lakin.gs (Los Angeles Kings)
 goza.gs (Gonzaga Bulldogs)
 gado.gs (Georgia Bulldogs)
 hvd.gs (The Harvard Gazette)

 brd.gs (Bord Gáis Energy)
 eurowin.gs (Eurowings)
 coralsprin.gs (Coral Springs, Florida)
 win.gs (Red Bull GmbH)
# .id
.id เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอินโดนีเซีย เริ่มใช้ครั้งแรกเมื่อเดือนกุมภาพันธ์ ค.ศ. 1993 นับตั้งแต่ ค.ศ. 2007 โดเมนนี้บริหารโดยผู้ดูแลชื่อโดเมนอินเตอร์เน็ตอินโดนีเซีย (Pengelola Nama Domain Internet Indonesia หรือ PANDI)"1 Mei, Pengelolaan Domain .id Sepenuhnya di Tangan Pandi" , Detik.com, 30 March 2007 ตามหลักเกณฑ์ที่กำหนดโดยกฤษฎีการัฐมนตรีว่าการกระทรวงการสื่อสารและเทคโนโลยีสารสนเทศ (ปัจจุบันคือกระทรวงการสื่อสารและดิจิทัล)